Beit mann í nefið
Lögreglu í Keflavík var á fjórða tímanum í nótt tilkynnt um slagsmál utan við skemmtistaðinn Paddýs á Hafnargötu í Keflavík. Í ljós koma að til handalögmála hafði komið milli tveggja útlendinga sem voru að skemmta sér á staðnum. Átökin áttu sér stað bæði inni á skemmtistaðnum og fyrir utan hann. Slagsmálin enduðu með því að annar aðilinn beit hinn í nefnið þannig að skurður hlaust af.
Að sögn lögreglu var sá sem varð fyrir áverkunum fluttur á Heilbrigðisstofnun Suðurnesja til aðhlynningar. Haft var upp á gerandanum og viðurkenndi hann aðild sína að málinu. Báðir mennirnir eru á fertugsaldri og starfa á Suðurnesjum.
Þá mældi lögreglan ökumann í nótt á 139 km hraða á Reykjanesbraut þar sem hámarkshraði er 90 km. Auk þess að vera á þessum hraða er ökumaðurinn grunaður um ölvun við akstur. Í gærkvöldi voru fjórir ökumenn að auki kærðir fyrir hraðakstur í umdæminu. Tveir á Garðvegi og tveir á Reykjanesbraut. Sá sem hraðast fór var mældur á 143 km á Reykjanesbraut þar sem hámarkshraði er 90 km.
Lögreglu í Keflavík var á fjórða tímanum í nótt tilkynnt um slagsmál utan við skemmtistaðinn Paddýs á Hafnargötu í Keflavík.
Til handalögmála hafði komið milli tveggja útlendinga sem voru að skemmta sér á staðnum.
Slagsmálin enduðu með því að annar aðilinn beit hinn í nefnið.
Var sá sem varð fyrir áverkunum fluttur á Heilbrigðisstofnun Suðurnesja til aðhlynningar.
Þá mældi lögreglan ökumann í nótt á 139 km hraða á Reykjanesbraut þar sem hámarkshraði er 90 km.
Er ökumaðurinn grunaður um ölvun við akstur.